section_heading: Karijera
paragraph_text: thumb|left|200px|Waterson na dodjeli Emmyja 1992. godine. Puno prije Jacka McCoyja, Waterston je odigrao nagrađivanu ulogu Benedetta u Shakespeareovom djelu Mnogo vike ni za što. Odigrao je i nekoliko impresivnih uloga Hamleta. Nastavlja glumiti u kazališnim predstavama tijekom ljeta. Svoj filmski debi Waterston je imao 1967. u filmu Fitzwilly. Zajedno s Katharine Hepburn, Waterston je 1973. igrao glavnu ulogu u TV adaptaciji drame The Glass Menagerie Tennesseeja Williamsa. U tom filmu je glumio i Michael Moriarty. Zanimljiva je činjenica da je baš Waterston 1994. zamijenio Moriartyja u ulozi Izvršnog pomoćnika tužioca u seriji Zakon i red. Među ostalim filmskim ulogama treba iskatnuti i uloge u filmovima Savages (1972.), Veliki Gatsby (1974.), Journey Into Fear (1975.), Capricorn One (1978.), Heaven's Gate and Hopscotch (1980.), Polja smrti (1984., nominacija za Oscara za najboljeg glavnog glumca), Mindwalk (1990.), Serial Mom (1994.), te u filmovima Woodyja Allena Interijeri (1978.), Hannah i njezine sestre (1986., cameo) i Zločini i prijestupi (1989.). Waterston ima 6 nominacija za Emmy, a vlasnik je Zlatnog globusa i nagrade Ceha filmskih glumaca.